Το Φεστιβάλ του Δήμου Αθηναίων

Ιστορικός Περίπατος
2025-05-24 18:00 - 19:30 (Europe/Athens) | Εθνικό Αρχαιολογικό Μουσείο, Πατησίων 44, Αθήνα, Αθήνα, 106 82, Greece
Το Εθνικό Αρχαιολογικό Μουσείο και ο Δρ Κώστας Πασχαλίδης παρουσιάζουν σε έναν απογευματινό περίπατο το συνοπτικό χρονικό του Ελληνικού Κράτους από την ίδρυσή του μέχρι σήμερα.

Μια ιστορία που ξεκινάει πριν από δύο αιώνες, από ένα οικόπεδο που ήταν αμπέλι, κατόπιν έγινε λέσχη των Βαυαρών στρατιωτών, σημείο ανέγερσης του μεγαλύτερου Μουσείου του αρχαίου κόσμου, τόπος αγωνιώδους απόκρυψης αρχαιοτήτων εν όψει πολέμου, εμβληματικό σημείο της Εθνικής Αντίστασης στην Κατοχή, μάρτυρας της φοιτητικής εξέγερσης του Πολυτεχνείου, κιβωτός αστείρευτων εκθέσεων. Ένας μικρός τόπος στην «καρδιά» της Αθήνας, που έζησε τη γέννηση και τις περιπέτειες μιας ολόκληρης χώρας.

Απαιτείται η κράτηση θέσης.

Μύθοι της Πόλης από την Αρχαιότητα έως Σήμερα
2025-05-24 18:30 - 20:00 | Ιερός Ναός Αγίας Μαρίνας, Αγίας Μαρίνας 1, Αθήνα, Αθήνα, 118 51, Greece
Ένα ταξίδι στους μύθους που έχτισαν και συνόδεψαν την πόλη ανά τους αιώνες, από την αχλύ του μύθου μέχρι τις απαρχές της σύγχρονης ιστορίας. Η περιήγηση, από τον λόφο των Μουσών μέχρι το Μοναστηράκι και την πλατεία Ασωμάτων, αποτελεί μια βόλτα στο χώρο, το χρόνο, τις ιστορικές καταγραφές και τις λαϊκές δοξασίες.

Σημείο συνάντησης: Περίβολος Ι.Ν Αγίας Μαρίνας, κοντά στο Αστεροσκοπείο.

Απαιτείται η κράτηση θέσης.

Athens Cocktail Week Party
2025-05-24 19:00 - 23:00 | Πάρκο Ριζάρη, Ριζάρη 5, Αθήνα, Αθήνα, 106 76, Greece
Μια από τις μεγαλύτερες παγκόσμιες τάσεις, εκείνη των κοκτέιλ, βρίσκει την καλύτερη εκδοχή της στην Αθήνα, την πόλη που στεγάζει μερικά από τα καλύτερα μπαρ του κόσμου. Αυτή την καταπληκτική bar σκηνή της πόλης μας, βάζει στο προσκήνιο το Athens Cocktail Week, σε συνεργασία με το Φεστιβάλ του Δήμου Αθηναίων, με ένα εντυπωσιακό opening party και 12+ διαφορετικά bar stations μέσα σε μία άγνωστη για πολλούς όαση στην καρδιά της Αθήνας, το Πάρκο Ριζάρη. Ευφάνταστες συνταγές, σπάνια αποστάγματα, μυστικά συστατικά, τέχνη και εμπειρία ετών αλλά πάνω απ΄ όλα, μεράκι και πάθος για ένα αψεγάδιαστο cocktail στο χέρι και κορυφαίες μουσικές επιλογές να βγαίνουν από τα ηχεία.

Wellness Weekend με τη Νίκη Πετρουλάκη
2025-05-25 10:00 - 20:00 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
«Ανάσα Ζωής» με τη Νίκη Πετρουλάκη
«Στη βλάστησή σου ξανανιώνω»

Η «GREEN ATHENS | Εθνικός Κήπος – Μητροπολιτικό Πράσινο» σε συνεργασία με το Φεστιβάλ του Δήμου Αθηναίων, τη Νίκη Πετρουλάκη και καταξιωμένους επαγγελματίες στον χώρο της υγείας και της ευεξίας, σας προσκαλούν σε ένα δωρεάν διήμερο πρόγραμμα ευεξίας, για την ανανέωση του σώματος και του νου, μέσα στο σπάνιο και μαγευτικό οικοσύστημα του Εθνικού Κήπου. Ζήσε μια μοναδική εμπειρία ευεξίας και εσωτερικής σύνδεσης, στην καρδιά της πόλης, κάτω από τη σκιά των δέντρων.

Γιατί να έρθεις;
• Θα έχεις την ευκαιρία να συμμετέχεις δωρεάν σε ένα ολιστικό διήμερο με πλούσιο πρόγραμμα.
• Θα καθοδηγηθείς από έμπειρους και καταξιωμένους εισηγητές στον χώρο της γιόγκα, του πιλάτες, του διαλογισμού και της προσωπικής ανάπτυξης.
• Είναι μια σπάνια ευκαιρία να βιώσεις τη σύνδεση με τη φύση, σε ένα από τα πιο όμορφα σημεία της Αθήνας.
• Θα νιώσεις τη χαρά της κοινότητας, της κίνησης, της αναπνοής και της αληθινής επαφής με τον εαυτό σου.
• Το σώμα και ο νους σου το χρειάζονται.

Τι περιλαμβάνει:
• Μαθήματα yoga , pilates fitness, διαλογισμό
• Μουσικές εμπειρίες που αγγίζουν την ψυχή
• Ομιλίες & ημερίδες με θεματολογία γύρω από την αυτογνωσία, την αυτοβελτίωση και την ευεξία
• Ένα πλήρες πρόγραμμα ανοιχτό σε όλους – χωρίς περιορισμούς, χωρίς κόστος.

Κυριακή 25/05

10:00 Yoga for menopause
Μαρία Χρυσοχεράκη – Iyengar Yoga Teacher

Αυτό το μάθημα προσεγγίζει την εμμηνόπαυση ως μια φυσική μετάβαση, όπως την αντιμετωπίζει και η Αγιουρβέδα, που χρειάζεται στήριξη για να ελαχιστοποιηθεί η δυσφορία. Χρησιμοποιώντας γνώσεις από τη γιόγκα και την Αγιουρβέδα, θα δημιουργήσουμε μέσω της πρακτικής μια μεταφορική «γέφυρα» για να διευκολύνουμε την πορεία από την προ-εμμηνόπαυση στη μετεμμηνόπαυση – ένα εργαλείο στο οποίο μπορείτε να επιστρέφετε όποτε το χρειάζεστε. Απευθύνεται σε γυναίκες σε όλα τα στάδια αυτής της μετάβασης (προ- και μετεμμηνόπαυση), προσφέροντας μια ευκαιρία να ενημερωθούν, να μοιραστούν εμπειρίες και σκέψεις, αλλά και να διασκεδάσουν.

11:00 Ασκήσεις για δύο – Partner workout
Ανδριαννή Στιγκου & Δημήτρης Γούργος – Καθηγητές Φυσικής Αγωγής, Εκπαιδευτές στην AF- Studies

Ένα δυναμικό workout σχεδιασμένο για δύο άτομα που θέλουν να γυμναστούν μαζί, ενισχύοντας τόσο τη φυσική τους κατάσταση όσο και τη συνεργασία τους. Με μια σειρά από ασκήσεις ενδυνάμωσης που εκτελούνται σε ζευγάρια, το workout εστιάζει στη βελτίωση της μυϊκής αντοχής, της ισορροπίας και του συντονισμού, ενώ παράλληλα κάνει την προπόνηση πιο διασκεδαστική και αποτελεσματική. Παρακολουθώντας το, ανακαλύπτουμε πώς η δύναμη της συνεργασίας μπορεί να μεταμορφώσει το σώμα και τη διάθεσή μας.

12:00 Flow & Breathe: A slow yoga journey
Άννα Ζώρζου – Traveling Yoga Teacher & Senior Teacher Trainer

Βυθίσου σε μια απαλή, ρέουσα πρακτική γιόγκα που καλλιεργεί την ηρεμία και την επίγνωση. Με αργές, συνειδητές κινήσεις και εστίαση στην αναπνοή, θα επιτρέψουμε στο σώμα να ανοίξει και στο νου να χαλαρώσει. Μια υπαίθρια εμπειρία σύνδεσης με τον εαυτό μας και τη φύση, ιδανική για όλες τις εμπειρίες και τα επίπεδα.

13:00 Theta healing – Συστημική αναπαράσταση
Σόφη Πασχάλη – Σύμβουλος ψυχικής υγείας, Εναλλακτική θεραπεύτρια, Yoga instructor

Ένα session για την ενέργεια και τη βαθιά σημασία που έχει στη ζωή μας. Για το πόσο σημαντική είναι η δόνησή μας, η ισορροπία ανάμεσα στην καρδιά και τον νου και το πώς μέσα από αυτήν έλκουμε ή απωθούμε καταστάσεις και ανθρώπους. Τα συναισθήματά μας μετατρέπονται σε λέξεις, εκφράζονται μέσα από την αύρα μας και επηρεάζουν ολόκληρο το πεδίο γύρω μας, είτε κινούμαστε με θετικότητα είτε με αρνητικότητα.

14:00-16:00 Pranic Healing για ευεξία και ισορροπία!

Η ομάδα του pranic healing Greece Θα είναι μαζί μας 24 & 25 Μαΐου

Να προσφέρουν θεραπείες δωρεάν για όλους

Ανά ώρα έως 30 άτομα

Δοκιμάστε την αποτελεσματικότητα της ενεργειακής μεθόδου που δεν έρχεται σε επαφή με το φυσικό σώμα, αλλά μεταβάλλει τις ενεργειακές ισορροπίες, φέρνοντας υγεία και βελτιωμένη ποιότητα ζωής.

Αυτές οι τεχνικές μπορούν να βοηθήσουν σε σωματικές και ψυχολογικές παθήσεις, όπως: κρίσεις πανικού, κατάθλιψη, εξαρτήσεις, άγχος, ημικρανίες, μυϊκούς πόνους, αλλεργίες… και πολλά ακόμα.

Το Pranic Healing φέρνει ισορροπία στο ενεργειακό πεδίο μέσω του καθαρισμού και της ενεργοποίησης της περιοχής που πάσχει. Δεν υπάρχει φυσική επαφή με τον ασθενή και τα αποτελέσματα είναι άμεσα — ήδη από την πρώτη συνεδρία! Δεν υπάρχουν παρενέργειες και εφαρμόζονται συγκεκριμένα πρωτόκολλα για κάθε περίπτωση.

16:00 Κβαντικό Άλμα: Ενεργοποίησε πλούτο, ευεξία & απεριόριστη επιτυχία τώρα
Λουκία Παπά – Quantum Wealth Strategist

Μπες στη συχνότητα του ανώτερου εαυτού σου και ξεκλείδωσε τα μυστικά για ραγδαία μεταμόρφωση! Σε αυτή τη δυναμική ομιλία, η Λουκία Παπά θα σε μυήσει στους ενεργειακούς κώδικες του κβαντικού άλματος, όπου ο πλούτος, η ευεξία και η επιτυχία δεν είναι μακρινές επιδιώξεις, αλλά διαθέσιμες πραγματικότητες ΕΔΩ & ΤΩΡΑ. Μέσα από την εισαγωγή στον κόσμο των δονήσεων, του ήχου και της ενσωμάτωσης νέων συχνοτήτων, θα μάθεις πώς να υπερβαίνεις τους περιορισμούς του χώρου και του χρόνου, να αναβαθμίζεις την ενέργειά σου και να ευθυγραμμίζεσαι με την απεριόριστη αφθονία. Αυτή δεν είναι απλώς μια ομιλία—είναι μια ενεργοποίηση που θα επαναπρογραμματίσει την πραγματικότητά σου από μέσα προς τα έξω. Είσαι έτοιμος να περάσεις στην κβαντική εκδοχή του ανώτερου εαυτού σου;

17:00 Full-Body Circuit Bodyweight Training
Σταύρος Μπαμάκος – Καθηγητής Φυσικής Αγωγής

Το Full-Body Circuit είναι ένα δυναμικό και υψηλής έντασης πρόγραμμα γυμναστικής που χρησιμοποιεί μόνο το βάρος του σώματος! Οι συμμετέχοντες εκτελούν κυκλική προπόνηση με διαφορετικούς σταθμούς, στοχεύοντας σε όλο το σώμα, βελτιώνοντας τη δύναμη, την αντοχή και τη συνολική φυσική κατάσταση.

18:00 Η Δύναµη της Παρουσίας: Ζώντας στο τώρα
Μαρία Αναστασιάδου – Spiritual Life Coach

Σε έναν κόσμο γεμάτο ασταμάτητους ρυθμούς, άγχη και περισπασμούς, χάνουμε συχνά τη μαγεία της παρούσας στιγμής. Όμως, η αληθινή γαλήνη και πληρότητα δεν βρίσκονται στο παρελθόν ή στο μέλλον, αλλά εδώ και τώρα.

19:00 Yoga & live music

Παρατήρησε, αφουγκράσου, δημιούργησε χώρο στο σώμα και στο νου.
Νίκη Πετρουλάκη – Senior Yoga Instructor Wellness – coach
Ασπασία Σταύρου – Music Performer, Film Composer

Αυτή η ομιλία εξερευνά τη δύναμη της συνειδητής παρουσίας ως αντίδοτο στους ασταμάτητους ρυθμούς και το άγχος του σύγχρονου κόσμου, υπενθυμίζοντας ότι η αληθινή γαλήνη βρίσκεται στο «εδώ και τώρα». Θα ανακαλύψουμε πώς η σύνδεση με την παρούσα στιγμή μπορεί να μεταμορφώσει τη ζωή, την εργασία και τις σχέσεις μας, μέσα από απλές αλλά αποτελεσματικές πρακτικές. Με σύντομες ασκήσεις αναπνοής, μικρούς διαλογισμούς και πρακτικά εργαλεία, θα μάθουμε πώς να ηρεμούμε τον νου, να καλλιεργούμε εσωτερική γαλήνη και να ζούμε με μεγαλύτερη επίγνωση, χαρά και αυθεντικότητα.

Μην ξεχάσετε το στρωματάκι σας!

Προπαγάνδα στην Τέχνη και την Καθημερινότητα
2025-05-25 10:30 - 12:00 | Μουσείο Ακρόπολης, Διονυσίου Αρεοπαγίτου 15, Αθήνα, Αθήνα, 117 42, Greece
Περπατώντας από το Μουσείο της Ακρόπολης ως τους λόφους δυτικά του Ιερού Βράχου, συζητάμε αν, πώς και πού η τέχνη ή οι καθημερινές πρακτικές σημαντικών ανθρώπων της αρχαιότητας και ειδικά της Αθήνας των κλασικών χρόνων, λειτουργησαν ως προπαγανδιστικοί μηχανισμοί του κράτους ή της κρατούσας αντίληψης της εποχής εκείνης.

Σημείο συνάντησης: Μουσείο της Ακρόπολης, επί της οδού Αρεοπαγίτου.

Απαιτείται η κράτηση θέσης.

Στα Χνάρια των Φιλελλήνων
2025-05-25 11:00 - 13:00 | Ρώσικη Εκκλησία, Φιλελλήνων, Αθήνα, Αθήνα, 105 57, Greece
Περιπατητική περιήγηση στην Πλάκα πολιτιστικού και ιστορικού ενδιαφέροντος, με σημεία-σταθμούς και κοινό παρονομαστή την ιστορία της Νεότερης Ελλάδας και του Φιλελληνικού κινήματος.
Ενδεικτικοί σταθμοί: η Αγγλικανική Εκκλησία επί της οδού Φιλελλήνων, στην οποία φυλάσσονται λείψανα του μεγάλου Φιλέλληνα πλοιάρχου Frank Abney Hastings, η οικία Church, το Οθώνειο Πανεπιστήμιο, η οικία Finley, η Σχολή Χιλλ, το Μνημείο Λυσικράτους, οι προτομές του Εϋνάρδου και του Καποδίστρια στον Εθνικό Κήπο.
Ο περίπατος περιλαμβάνει επίσης, επίσκεψη και ξενάγηση στη Βουλή των Ελλήνων και στις εκθέσεις για τον Φιλελληνισμό, από τον έφορο της Συλλογής Έργων Τέχνης της Βουλής, Δρ. Θοδωρή Κουτσογιάννη.

Οι θέσεις έχουν καλυφθεί.

Θέατρα Μνήμης - Θέατρα Εξουσίας: Ένας Διαφορετικός Περίπατος στο Κέντρο της Αθήνας
2025-05-25 11:30 - 14:00 | Πλατεία Συντάγματος, Πλατεία Συντάγματος, Αθήνα, Αθήνα, 105 63, Greece
Όπως κάθε πρωτεύουσα, έτσι και η Αθήνα, ιδιαίτερα το κέντρο της, περιλαμβάνει πληθώρα μνημείων, τα οποία κατασκευάστηκαν σε βάθος χρόνου υπό διαφορετικά καθεστώτα όπως η βασιλεία και η δημοκρατία, επαναστατικά κινήματα αλλά και θεσμοί όπως η εκκλησία. Ο περίπατος αυτός έχει σκοπό να μας εξοικειώσει με τα διαφορετικά μνημεία και τις μορφές εξουσίας που διαμόρφωσαν την Ελλάδα, από τον 19ο μέχρι τον 20ο αιώνα.

Τον περίπατο θα πραγματοποιήσει η Ελένη Κούκη, ιστορικός ΕΑΠ-Εβραϊκό Μουσείο.

Σημείο συνάντησης: Έξοδος Μετρό Συντάγματος – Λεωφόρος Αμαλίας / Εθνικός Κήπος

Απαιτείται η κράτηση θέσης.

Athens Cocktails
2025-05-27 15:00 - 23:00 | Πλατεία Θησέως, Πλατεία Θησέως, Αθήνα, Αθήνα, 105 55, Greece
Δημιουργούμε νόστιμες και φιλικές συνταγές cocktail, διαλέγουμε κορυφαίες, φιλικές, χορευτικές μουσικές και επιλέγουμε έναν μοναδικό χώρο για να τα συνδυάσουμε. Το αποτέλεσμα είναι ένα «feel good get together» ανοιξιάτικο απόγευμα.

Παραμύθια στην Πλατεία: Τατιάνα Φραγκούλια - Λήδα Ξυδιά
2025-05-27 19:00 - 20:30 | Πλατεία Καλλιγά, Πλατεία Καλλιγά, Αθήνα, Αθήνα, 112 53, Greece
Παραμύθι μυθι μύθι το κουκί και το ρεβύθι…

Aλλά και το αλάτι και το πιπέρι και το λεμόνι και η ζάχαρη κι όλα τα μπαχαρικά της γης γεμίζουν με την νοστιμιά και την μοσχοβολιά τους τις ιστορίες που θα πούμε. Ελάτε να ακούσετε για το κορίτσι που δεν μπορούσε να φάει χωρίς λεμόνι, τον βασιλιά που η κόρη του τον αγαπούσε σαν τ’ αλάτι, την πριγκίπισσα που παντρεύτηκε έναν άντρα από σιμιγδάλι, την κοπέλα που τάιζε τον πρίγκιπα Ύπνο με κουκιά ζεματιστά, τον Νασρεντίν Χότζα που του φέρανε πεσκέσι ένα μπακλαβά και τον βεζύρη που πεθύμησε με όλη του την ψυχή να γευτεί ένα λουκούμι με φυστίκι. Όλα τους παραμύθια να γλύφεις τα δάχτυλά σου και να χαίρεσαι με την καρδιά σου όλες τις γεύσεις της ζωής!

Παραμύθια στο Πάρκο: Ταξιάρχης Μπεληγιάννης - Μαρία Πλούμη
2025-05-28 19:00 - 20:30 | Άλσος Παγκρατίου, Άλσος Παγκρατίου, Αθήνα, Αθήνα, 116 35, Greece
Παραμύθια για ατρόμητα παιδιά!
Ποιος δεν αγαπάει μια καλή ιστορία γεμάτη περιπέτεια; Ήρωες που δεν φοβούνται τίποτα, παιδιά που τα βάζουν με δράκους, και μικροί ατρόμητοι φίλοι που καταφέρνουν τα πάντα! Με μουσική και αφήγηση, ετοιμαστείτε για παραμύθια που θα σας δώσουν δύναμη και θάρρος!

Αφήγηση: Ταξιάρχης Μπεληγιάννης
Μουσική: Μαρία Πλουμή

Αντωνία Καούρη Live
2025-05-28 20:00 - 23:00 | Πινακοθήκη Δήμου Αθηναίων, Municipal Gallery of Athens, Αθήνα, Αθήνα, 104 36, Greece
Ένα από τα πιο αινιγματικά πρόσωπα του νέου ελληνικού τραγουδιού, η Αντωνία Καούρη, έρχεται στο Φεστιβάλ του Δήμου Αθηναίων για ένα live γεμάτο μυστήριο και ηλεκτρονικούς ήχους, που θα μας εκπλήξουν.
Η ίδια εντυπωσίασε στο «The Voice» με τη σαγηνευτική φωνή της, ενώ μάγεψε το κοινό ως opening act στις sold out συναυλίες των Coldplay. Θα εμφανιστεί στην «αυλή» της Πινακοθήκης του Δήμου Αθηναίων, ενός κτιρίου με ιστορία ετών και σημείου πολιτισμού για την πόλη.

Παραμύθια στην Πλατεία: Μπάμπης Μπουρέκας - Μαρία Πλουμή
2025-05-29 19:00 - 20:30 | Πλατεία Πηνελόπης Δέλτα, Πηνελόπης Δέλτα 16, Αθήνα, Αθήνα, 115 25, Greece
Άφοβοι μικροί!

Αφήγηση παραμυθιών από την λαϊκή παράδοση τόσο την ελληνική όσο και την παγκόσμια που οι ήρωές τους νίκησαν τον φόβο τους, τα έβαλαν με μεγαλύτερους, δυνατότερους και τρομερότερους και στο τέλος τα κατάφεραν! Η συνοδεία μουσικής και τραγουδιού ολοκληρώνει την ενότητα του λόγου, το ταξίδι της φαντασίας, αποφορτίζει και βοηθά στην δημιουργία κοινότητας.

Αφήγηση: Χαράλαμπος Μπουρέκας
Μουσική-Τραγούδι: Μαρία Πλουμή (λαούτο)

Η Κρατική Σχολή Χορού Βγαίνει Έξω
2025-05-29 20:30 - 21:30 | Πλατεία Κοτζιά, Πλατεία Κοτζιά, Αθήνα, Αθήνα, 105 51, Greece
Χορευτικές στιγμές σε απρόσμενα σημεία μέσα στην πόλη από τους σπουδαστές της Κρατικής Σχολής Ορχηστικής Τέχνης, υπό την καλλιτεχνική διεύθυνση του κορυφαίου χοροδιδασκάλου της, Δάφνι Κόκκινου.

Περιήγηση στο Ριζόκαστρο και τα Αναφιώτικα
2025-05-30 18:00 - 20:00 | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Ο αρχαιολόγος και διπλωματούχος ξεναγός Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία περιήγηση στα Αναφιώτικα και την ιστορία τους.

Το Ριζόκαστρο, η περιοχή κάτω από την ρίζα του Βράχου, και τα Αναφιώτικα είναι δύο εκ των πλέον ιστορικών περιοχών της Αθήνας. Με οδηγούς τα μέχρι σήμερα σωζόμενα μνημεία και κτίρια, τα σπαράγματα αυτών που δεν υπάρχουν πλέον αλλά και τα ονόματα των δρόμων, θα επιχειρήσουμε να ανασυνθέσουμε τη μνήμη και την εικόνα μίας πόλης διαφορετικής, αλλά όχι ολότελα χαμένης, αφουγκραζόμενοι τις απηχήσεις των δοξασιών, των μύθων και των θρύλων των αρχαίων τοποθεσιών, που επιβιώνουν μέχρι σήμερα.

Σημείο Συνάντησης: Σταθμός Μετρό Ακρόπολη – Έξοδος Οδός Μακρυγιάννη

Απαιτείται η κράτηση θέσης.

Pepper at the Park
2025-05-30 18:00 - 23:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Το πρώτο καλοκαιρινό Pepper party της χρονιάς, στο κέντρο της Αθήνας, με ελεύθερη είσοδο.
Την Παρασκευή 30 Μαΐου στο Πάρκο Ελευθερίας, δίπλα από το Μέγαρο Μουσικής, από τις 6 το απόγευμα μέχρι αργά το
βράδυ.
Τις μουσικές αναλαμβάνουν special guests και οι παρουσιαστές του Pepper 96.6
O Pepper 96.6 δημιουργεί ένα μαγευτικό open-air σκηνικό: Μουσικές, φίλοι, summer vibe, ποτά στο χέρι, απλωμένες
πετσέτες στο γρασίδι, παρέες μαζεμένες κάτω από τα δέντρα του πάρκου και φυσικά dj sets από κορυφαίους
ραδιοφωνικούς παραγωγούς, που ανήκουν στην ομάδα του Pepper 96.6

Tropical Athens Party
2025-05-30 18:00 - 23:00 | Άλσος Παγκρατίου, Άλσος Παγκρατίου, Αθήνα, Αθήνα, 116 35, Greece
Το Παγκράτι, μια γειτονιά που κουβαλά ιστορίες, φωνές, ρυθμούς, υποδέχεται το καλοκαίρι με ένα ξεχωριστό event από την ομάδα του Tropical. Σε έναν από τους πιο χαρακτηριστικούς πνεύμονες πρασίνου της πόλης, ετοιμάζεται κάτι ξεχωριστό. Για πρώτη φορά, το Tropical φέρνει το ηχητικό του αποτύπωμα στο Άλσος Παγκρατίου για ένα open air party. Ξεκίνησαν πριν μερικά χρόνια χωρίς βλέψεις: πάρτυ σε παραλίες, ταράτσες, θέες. Ένα ηχείο, μερικοί φίλοι, και η ανάγκη να μοιραστούν τη μουσική που τους κινεί. Σήμερα, οι παραγωγές τους έχουν εξελιχθεί και το κοινό τους αποτελεί πλέον κομμάτι της ταυτότητάς τους.

Η Αθήνα έχει τη δική της γιορτή και είστε όλοι καλεσμένοι!

Music 89 2 Street Party
2025-05-30 18:30 - 23:00 | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
Ετοιμαζόμαστε να ζήσουμε τη μαγεία της πόλης λίγο πριν το καλοκαίρι! Ο Music 89.2 και το Φεστιβάλ του Δήμου Αθηναίων μας προσκαλούν σε ένα μοναδικό street party στην Πλατεία Κλαυθμώνος, στην καρδιά της Αθήνας.

Ας απολαύσουμε δυνατή μουσική, live shows, χορευτικές παραστάσεις και πολλές, πολλές εκπλήξεις παρέα με τους αγαπημένους παραγωγούς του Music 89.2, «Kounavia», «Maggie», «Evanjelia» και «Chris IDH», που θα μετατρέψουν την Πλατεία Κλαυθμώνος σε μία σκηνή χορού, γεμάτη ενέργεια και χρώματα. Ελάτε να χορέψουμε όλοι μαζί, να γνωρίσουμε νέο κόσμο και να ζήσουμε τη μοναδική ατμόσφαιρα της πόλης σε μια από τις πιο όμορφες πλατείες της.

Παραμύθια στο Πάρκο: Ταξιάρχης Μπεληγιάννης - Μαρία Πλούμη
2025-05-30 19:00 - 20:30 | Πάρκο Ιλισίων, Δραγούμη και Δημητρέσσα, Αθήνα, Αθήνα, 115 28, Greece
Παραμύθια από τις γειτονιές του κόσμου.

Τι ιστορίες λένε τα παιδιά στην άλλη άκρη της γης; Πώς μοιάζουν τα παραμύθια από μακρινές χώρες; Ελάτε να ακούσουμε παραδοσιακές ιστορίες απ’ όλο τον κόσμο, να ταξιδέψουμε με τις λέξεις και τη μουσική, και να ανακαλύψουμε πως, όπου κι αν βρεθούμε, τα παραμύθια μας ενώνουν!

Αφήγηση: Ταξιάρχης Μπεληγιάννης
Μουσική: Μαρία Πλουμή

Τοποθεσία: Πάρκο Ιλισίων, πίσω από τον Άγιο Χαράλαμπο

Κρητικό Γλέντι με τον Ψαρογιώργη
2025-05-30 19:00 - 23:00 | Πάρκο Δημάρχου Δημήτρη Μπέη, Πάρκο Δημάρχου Δημήτρη Μπέη, Nέος Κόσμος, Αθήνα, Αθήνα, 117 45, Greece
Το Φεστιβάλ του Δήμου Αθηναίων φέρνει τον παλμό της Κρήτης στην Αθήνα, διοργανώνοντας ένα μεγάλο Κρητικό Γλέντι με τον Ψαρογιώργη. Ο Γιώργης ανατράφηκε μέσα στη βαθιά μουσική παράδοση των Ανωγείων, και είναι απόγονος μιας θρυλικής οικογένειας μουσικών του ορεινού αυτού χωριού. Γιος του μοναδικού στο είδος του Ψαραντώνη και ανιψιός του Νίκου Ξυλούρη, του ανθρώπου που συνέβαλε τα μέγιστα στην αναζωπύρωση της κρητικής παραδοσιακής μουσικής, ο Γιώργης έχει καταφέρει να βάλει το λαούτο σε πρώτο πλάνο, δίνοντας πρωταγωνιστικό ρόλο σε ένα όργανο που πολλοί θεωρούσαν συνοδευτικό.

Η Αργιθέα
2025-05-30 20:00 - 22:00 | Πλατεία Αγίου Θωμά, Μικράς Ασίας 69, Αθήνα, Αθήνα, 115 27, Greece
Η Πανελλήνια Ομοσπονδία Αργιθεάτικων Συλλόγων (Π.Ο.Α.Σ.) σε συνεργασία με το Δήμο Αργιθέας, παρέα με το μουσικό σχήμα “ΑΡΓΙΘΕΑΤΙΚΗ ΖΥΓΙΑ” θα παρουσιάσει με τη συμμετοχή χορευτών και χορευτριών από τα σωματεία -μέλη της Π.Ο.Α.Σ. αργιθεάτικους χορούς και θα τραγουδήσουν παραδοσιακά τραγούδια της περιοχής. Η Πανελλήνια Ομοσπονδία Αργιθεάτικων Συλλόγων έχοντας ήδη κλείσει 10 χρόνια συνεχούς δράσης, φέτος μπαίνοντας στη 2η δεκαετία από την ίδρυσή της θα πραγματοποιήσει σειρά εκδηλώσεων με σκοπό να τιμήσει την “ΑΡΓΙΘΕΑΤΙΣΣΑ ΜΑΝΑ”, την ηρωίδα στην οποία η περιοχή της Αργιθέα οφείλει την διάδοση και διάσωση της παράδοσης, των ηθών και εθίμων, της ιστορίας της, αναδεικνύοντας τον πολυσήμαντο και πολυδιάστατο ρόλο της γυναίκας και ειδικότερα της μητέρας μέσα στην αργιθεάτικη κοινωνία. Το Φεστιβάλ του Δήμου Αθηναίων είναι η αρχή όλων αυτών των δράσεων που θα γίνουν σε Πανελλαδικό επίπεδο και θα κορυφωθούν το 2026 με μία μεγαλειώδη μουσικοθεατρική παράσταση σε συνεργασία και με το Δήμο Αθηναίων και τη συμμετοχή εξαιρετικών και καταξιωμένων καλλιτεχνών.

Εβρίτικη Ζυγιά Live
2025-05-30 20:00 - 23:00 | Πλατεία Κοτζιά, Πλατεία Κοτζιά, Αθήνα, Αθήνα, 105 51, Greece
Ένα χρόνο πριν, η Εβρίτικη Ζυγιά συστήθηκε στο κοινό του Φεστιβάλ μέσα από μία συγκλονιστική συναυλία στην πλατεία του Εθνικού Αρχαιολογικού Μουσείου. Φέτος, προσγειώνεται στο κέντρο της Αθήνας, στην Πλατεία Κοτζιά, οδηγώντας το κοινό στη διονυσιακή μαγεία της Θρακιώτικης ψυχεδέλειας, μέσα από τις προσωπικές ενορχηστρώσεις και συνθέσεις της μπάντας.

Την Παρασκευή 30 Μαΐου, στις 20:00, κάνε μια στάση στην Πλατεία Κοτζιά. Ζήσε μια
δυνατή εμπειρία με τη συναυλία της Εβρίτικης Ζυγιάς και πάρε μέρος σε μια μεγάλη δράση αλληλεγγύης.

Το Φεστιβάλ του Δήμου Αθηναίων και το Κέντρο Υποδοχής και Αλληλεγγύης Δήμου Αθηναίων (Κ.Υ.Α.Δ.Α.) ενώνουν δυνάμεις και σε καλούν να φέρεις:
– Τρόφιμα μακράς διαρκείας
– Είδη προσωπικής υγιεινής (σαπούνια, πάνες, χαρτικά κ.ά.)
– Καθαριστικά, είδη σπιτιού και βασικά είδη πρώτης ανάγκης.

Το Κ.Υ.Α.Δ.Α. προσφέρει καθημερινά στήριξη σε:

– Πάνω από 3.500 οικογένειες κάτω από το όριο της φτώχειας
– Άστεγους συμπολίτες μέσα από δομές φιλοξενίας, ψυχοκοινωνική και εργασιακή υποστήριξη
– Άστεγους που διαβιούν στον δρόμο, μέσω των ομάδων StreetWork
– Ηλικιωμένους χωρίς υποστηρικτικό περιβάλλον

Η συμμετοχή σου είναι πολύτιμη και αναντικατάστατη.

Με μια τσάντα τρόφιμα, χαρίζεις περισσότερα από όσα φαντάζεσαι.

Η Κρατική Σχολή Χορού Βγαίνει Έξω
2025-05-30 20:30 - 21:30 | Πλατεία Παναθηναϊκού Σταδίου (Καλλιμάρμαρο), Καλλιμάρμαρο, Αθήνα, Αθήνα, 116 35, Greece

Πολιτιστική Ημέρα του Κονγκό 2025
2025-05-31 10:00 - 23:00 | Πλατεία Κουμουνδούρου, Πλ. Κουμουνδουρου, Athens, Αθήνα, 105 53, Greece
Έκθεση – Πώληση
Γαστρονομία
Φολκλόρ με το συγκρότημα KADIYOYO από το Κονγκό
Κονγκολέζικη Ρούμπα με τον WENGE BCBG by J.B. Mpiana, διεθνώς αναγνωρισμένο καλλιτέχνη
Προβολή για τις πόλεις, την ιστορία και τον πολιτισμό του Κογκό

Η τελετή έναρξης θα πραγματοποιηθεί στις 11:30

Πρώτο Κοιμητήριο Αθηνών: Μία Υπαίθρια Γλυπτοθήκη II
2025-05-31 17:00 - 19:00 | Α’ Κοιμητήριο Αθηνών, Λογγίνου 3, Αθήνα, Αθήνα, 116 36, Greece
Ο αρχαιολόγος και διπλωματούχος ξεναγός Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία ξενάγηση στη γλυπτοθήκη του Α’ Κοιμητηρίου Αθηνών.

Πέρα από την «Κοιμωμένη»

Το μνημείο της Σοφίας Αφεντάκη, η μορφή που είναι γνωστή ως «Η Κοιμωμένη» του Γιαννούλη Χαλεπά είναι, δίχως αμφιβολία, το πιο γνωστό γλυπτό που συναντάμε στο Α΄Κοιμητήριο Αθηνών. Δεν είναι, ωστόσο, το μόνο αξιόλογο.

Μέσα από μία εναλλακτική διαδρομή, πέρα από την κεντρική και πολυδιάβατη οδό, θα γνωρίσουμε μία άλλη, ενδεχομένως λιγότερο γνωστή αλλά σίγουρα αξιόλογη πλευρά της υπαίθριας γλυπτοθήκης του Α΄ Κοιμητηρίου Αθηνών. Στα ανηφορικά δρομάκια θα συναντήσουμε μαυσωλεία δοξασμένων νεκρών, εκεί όπου οι θνητοί συνομιλούν με τους αθάνατους, ενώ το μεγαλόστομο πάθος για υστεροφημία συνυπάρχει με τη συντριπτική σιωπή.

Σημείο συνάντησης: Eίσοδος Α’ Κοιμητηρίου Αθηνών

Απαιτείται η κράτηση θέσης.

Seds Lifestyle X Needless with Palms Trax UK
2025-05-31 17:00 - 23:00 | Πλατεία Δικαιοσύνης, Πανεπιστημίου & Σανταρόζα, Αθήνα, Αθήνα, 105 64, Greece
Το Φεστιβάλ Δήμου Αθηναίων επιστρέφει, ξυπνώντας τον παλμό της πόλης! Από το 2022, κάθε Μάιο, το κέντρο της Αθήνας μεταμορφώνεται σε μια τεράστια, ανοιχτή γιορτή, γεμάτη happenings και εκδηλώσεις που δίνουν ζωή στους δημόσιους χώρους.

Φέτος, για πρώτη φορά, το Seds Lifestyle – μία από τις μεγαλύτερες, εγχώριες πλατφόρμες της dance μουσικής, ενώνει τις δυνάμεις του με το Αθηναϊκό mobile party Needless, και μαζί στήνουν ένα μεγάλο open-air street party στην Πλατεία Σανταρόζα – μετατρέποντας την στο απόλυτο σημείο συνάντησης για όσους ζουν και αναπνέουν για την ηλεκτρονική, χορευτική μουσική.

Στα decks: Palms Trax (UK) – ο περίφημος Βρετανός selector και ένας από τους πιο επιδραστικούς DJs της Ευρώπης, έρχεται για να απογειώσει τη βραδιά με ένα εκλεκτικό dance set που ενώνει disco, house, electro και techno vibes.

Warm-up από τους κορυφαίους local DJs, Lex & Chevy, σε ένα μοναδικό B2B set που θα προετοιμάσει το έδαφος για μια νύχτα γεμάτη ρυθμό και μουσική “μαγεία”.

Η Αθήνα χορεύει – εσύ θα λείπεις;

Lambrini Block Party by ENTEKA Athens
2025-05-31 17:30 - 23:00 | Πλατεία Αγίου Ανδρέα, Πλατεία Τράλλεων, Αθήνα, Αθήνα, 111 42, Greece
Το ENTEKA Athens συμμετέχει στη μεγάλη γιορτή του Φεστιβάλ του Δήμου Αθηναίων με ένα μεγάλο υπαίθριο πάρτυ στην πλατεία Αγίου Ανδρέα στη Λαμπρινή.

Σε αυτήν τη γωνιά των βόρειων ορίων του Δήμου Αθηναίων, το ENTEKA Athens φέρνει κοντά μερικούς από τους πιο δραστήριους DJ της ελληνικής ηλεκτρονικής σκηνής σε ένα εντυπωσιακό set up με ένα κοινό χιλιάδων ανθρώπων να συγκεντρώνεται σε μία άγνωστη, για τους περισσότερους, πλατεία.

Διαδρομές στην Παριλίσσια Αθήνα
2025-05-31 18:00 - 20:00 | Πύλη του Αδριανού, Λεωφ. Βασ. Αμαλίας 50, Αθήνα, Αθήνα, 105 58, Greece
Ο περίπατος αυτός επιχειρεί να ανασυστήσει μία μικρή αλλά σημαντική και ενδιαφέρουσα περιοχή της Αθήνας στις όχθες του ποταμού Ιλισσού (ενός εκ των «χαμένων» ποταμών της Αθήνας). Παρουσιάζει την εξέλιξή της στην αρχαιότητα και τους μεσαιωνικούς χρόνους, ενώ εστιάζει στην περίοδο από την ανακήρυξη της Αθήνας ως πρωτεύουσας και στη ζωή στην πόλη τον 19ο και το πρώτο μισό του 20ού αιώνα.

Βασικά σημεία ενδιαφέροντος: Πύλη του Αδριανού, Ολυμπιείο, σημεία στη λεωφόρο Βασιλίσσης Όλγας, Ζάππειο (Μέγαρο και Κήπος), Καλλιμάρμαρο, Αγία Φωτεινή Ιλισσού.

Τον περίπατο θα πραγματοποιήσει η Τόνια Καφετζάκη, Δρ. Ιστορίας, Εκπαιδευτικός (Πρότυπο Γυμνάσιο Ευαγγελικής Σχολής Σμύρνης).

Σημείο συνάντησης: Πύλη του Αδριανού.

Απαιτείται η κράτηση θέσης.

Athens Deejay Party
2025-05-31 18:00 - 23:00 | Πλατεία Αγίων Ασωμάτων, Πλατεία Αγίων Ασωμάτων, Αθήνα, Αθήνα, 105 53, Greece
Ο ATHENS DEEJAY και ο δημιουργός του Μιχάλης Τσαουσόπουλος γιορτάζουν 25 χρόνια συνεχούς πρωτοπορίας στα ερτζιανά, 25 χρόνια διασκέδασης, αμέτρητων μουσικών κομματιών, χαρούμενων ακροατών και ξέφρενων party.

O ATHENS DEEJAY είναι από τους κορυφαίους ραδιοφωνικούς σταθμούς της χώρας. Σίγουρα ένας με τεράστια επίδραση και στο τιμόνι μια από τις πιο αναγνωρίσιμες φωνές των ερτζιανών εδώ και πολλές δεκαετίες. Ο Μιχάλης Τσαουσόπουλος. Αεικίνητος, ακούραστος, πάντα με φρέσκες ιδέες και στα πλατό την πιο updated μουσική που περιμένει κάποιος να ακούσει. Ο Μιχάλης Τσαουσόπουλος συμμετέχει για 4η συνεχή χρονιά στο Φεστιβάλ του Δήμου Αθηναίων με μια από τις εντυπωσιακές του εμφανίσεις, στον πεζόδρομο της οδού Ερμού & Ασωμάτων, στην καρδιά της Αθήνας.

Fitness Sessions
2025-06-01 11:00 - 13:00 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Ευκαιρία για άθληση μέσα στο καταπράσινο σκηνικό του Πάρκου Ελευθερίας. Καταξιωμένοι γυμναστές και τα επιτελεία τους παραδίδουν μαθήματα υγείας και ευεξίας.

Στα Fitness Sessions η άσκηση είναι διασκέδαση και όχι συναγωνισμός. Yoga, πιλάτες και αεροβική γυμναστική προσαρμόζονται στις ικανότητες των συμμετεχόντων, με στόχο να γίνουν τρόπος ζωής.

Μην ξεχάσετε το στρωματάκι σας!

Φεστιβάλ Δήμου Αθηναίων 2025 Closing Party: Liva K, Atsou & Le Croque
2025-06-01 18:00 - 23:00 | Αθηνάς, Αθηνάς, Αθήνα, Αθήνα, 105 52, Greece
Το farewell του Φεστιβάλ του Δήμου Αθηναίων ’25 και το ραντεβού για την επόμενη χρονιά, δε θα μπορούσε παρά να είναι μέσα από μία μεγάλη και επιβλητική διοργάνωση. Το μεγαλύτερο street party, όχι μόνο στην ιστορία του Φεστιβάλ, αλλά και της ίδιας της Αθήνας.

Ένα event που θα γίνει talk of the town. Ένα event που θα γεμίσει έναν από τους πιο κεντρικούς οδικούς άξονες της πόλης με χιλιάδες φίλους του Φεστιβάλ, ένα επιβλητικό soundsystem, εντυπωσιακό light show και ασταμάτητο χορό.

Στα decks, ο Liva K, από τους πιο φρέσκους, αναγνωρίσιμους και δημοφιλείς Έλληνες DJs και παραγωγούς, με συνεχή παρουσία σε Ελλάδα και εξωτερικό. Μαζί του, οι Atsou και Le Croque — καλλιτέχνες της Madorasindahouse, του ελληνικού label και δημιουργικού community που έχει κατακτήσει τη διεθνή afro house σκηνή.

Όλη η Αθήνα θα είναι εκεί;. Εσύ;
